CELEX: C2005/296/42
Language: hu
Date: 2005-11-26 00:00:00
Title: T-325/01. sz. ügy: Az Elsőfokú Bíróság  2005. szeptember 15 -i ítélete – DaimlerChrysler kontra Bizottság ( Verseny – EK 81. cikk – Versenykorlátozó megállapodások – Márkaképviseleti szerződés – Gépjármű-forgalmazás – Gazdasági egység – Gépjárművek párhuzamos kereskedelmének akadályozását célzó intézkedések – Árrögzítés – 1475/95/EK rendelet – Bírság )

26.11.2005   
            
            
               HU
            
            
               Az Európai Unió Hivatalos Lapja
            
            
               C 296/20
            
         Az Elsőfokú Bíróság 2005. szeptember 15-i ítélete – DaimlerChrysler kontra Bizottság
   (T-325/01. sz. ügy) (1)
   
   („Verseny - EK 81. cikk - Versenykorlátozó megállapodások - Márkaképviseleti szerződés - Gépjármű-forgalmazás - Gazdasági egység - Gépjárművek párhuzamos kereskedelmének akadályozását célzó intézkedések - Árrögzítés - 1475/95/EK rendelet - Bírság”)
   (2005/C 296/42)
   Az eljárás nyelve: német
   Felek
   
      Felperes: a DaimlerChrysler AG (Stuttgart, Németország) (képviselő: R. Bechtold és W. Bosch ügyvédek)
   
      Alperes: az Európai Közösségek Bizottsága (képviselő: M. W. Mölls, meghatalmazott, segítője: H.-J. Freund, ügyvéd)
   Az ügy tárgya
   Elsősorban az EK-Szerződés 81. cikkének alkalmazásával kapcsolatos eljárásra (COMP/36.264. sz. ügy – Mercedes-Benz) vonatkozó 2001. október 10-i 2002/758/EK bizottsági határozat (HL 2002., L 257., 1. o.) megsemmisítése, másodlagosan az említett határozat által kiszabott bírság csökkentése iránt benyújtott kereset
   Az ítélet rendelkező része
   
               1)
            
            
               Az Elsőfokú Bíróság az EK-Szerződés 81. cikkének alkalmazásával kapcsolatos eljárásra (COMP/36.264. sz. ügy – Mercedes-Benz) vonatkozó 2001. október 10-i 2002/758/EK bizottsági határozat 1. cikkét megsemmisíti, kivéve annyiban, amennyiben az megállapítja, hogy a Daimler Chrysler AG, valamint a Daimler-Benz AG és a Mercedes-Benz AG jogelődjei, maguk vagy a Mercedes-Benz Belgium SA leányvállalatukon keresztül megsértették az EK 81. cikk (1) bekezdését azzal, hogy részt vettek a Belgiumban nyújtott árengedmények korlátozását célzó, 1995. április 20-án elhatározott, 1999. június 10-én megszüntetett megállapodásokban.
            
         
               2)
            
            
               Az Elsőfokú Bíróság a 2. cikket – az első mondata kivételével –megsemmisíti.
            
         
               3)
            
            
               A 2002/758 határozat 3. cikkét megsemmisíti annyiban, amennyiben az a felperesre kiszabott bírság összegét 71,825 millió euróban határozza meg.
            
         
               4)
            
            
               Az Elsőfokú Bíróság a 2002/758 határozat 3. cikke által a belgiumi árrögzítésért kiszabott bírság összegét 9,8 millió euróban határozza meg.
            
         
               5)
            
            
               Az Elsőfokú Bíróság a kereseti kérelmet ezt meghaladóan elutasítja.
            
         
               6)
            
            
               Az Elsőfokú Bíróság kötelezi a Bizottságot a saját költségeinek és a felperes költségei 60 %-ának viselésére. A felperes viseli a saját költségei 40 %-át.
            
         
      (1)  HL C 68., 2002.3.16.